《齐天乐五十首 其三十三》
清代·端木埰

一声弹指分今昔，光阴卅年飞度。旧雨潇寥，星辰错落，往事不堪回溯。

前尘细数，幸矍铄灵光，岿然如故。人海抽身，归航安稳片帆渡。

苏堤春事正好，羡湖山管领，风月佳处。玉篴征歌，金尊酹酒，为问欢悰几许，天涯倦旅。

但诉与离愁，已堪凄楚。那更津桥，杜鹃声又苦。

作者简介：清江苏江宁人，字子畴。同治间年四十余，始以优贡疏荐内阁中书，光绪间官至侍读。性兀傲不与时俗。卒年七十三。有《名文勖行录》、《赋源楚辞启蒙》及诗文词笔记等。